Grethe Svensen

Grethe Svensen (født 5. februar 1965 i Sauda) er en pop-, soul- og gospelvokalist og komponist fra. Hun har spilt inn syv soloplater og har en omfattende turnévirksomhet bak seg. Hun har klassisk sangundervisning, men har også sunget hard, eksperimentell rock.
Som 9-åring debuterte hun i Folkets Hus i Sauda, hvor hun sang «I en by er det ofte stor trafikk». Hun flyttet til Haugesund som 12-åring, og ble med i det lokale ungdomskoret Nytt Liv (Norheim kirke) hvor hun utviklet seg som solist sammen med blant andre Kristine Pettersen (også senere OGC) og Carl Øyvind Apeland. I 1985 vant hun talentkonkurransen «Talent 85». I 1988 ble hun tatt opp i Oslo Gospel Choir, som nettopp hadde startet. De ga ut en rekke plater og hadde mange TV-opptredener fra slutten av 80-tallet sammen med blant andre Sissel Kyrkjebø.
Svensen ble oppdaget av plateselskapet BMG da hun sang i NRK fjernsynet sammen med Oslo Gospel Choir. Dette førte til hennes debutplate som soloartist, som het «The Right To Sing». Denne platen ble godt mottatt av publikum og kritikere. Låten «Gold Mine» fra denne platen ble brukt i Pelle og Proffen-filmen Giftige Løgner som gikk på kino i 1992. Sangeren Jan Werner Danielsen gikk til topps i talentkonkurransen Talentiaden i 1994 med «The Right To Sing». De to opptrådte senere sammen i TV-programmet «Retro» på NRK.I 1993 kom oppfølgeren «Love Of A Woman» med flere singler som ble hyppig spilt i radio. «Your Beauty» kom ut i 1995, og det året fikk hun en hit med «You Drive Me Crazy». og musikkvideoen ble spilt inn på Tusenfryd. Den ble etterfulgt av singel nummer to, «Angelina», som hun komponerte selv. To år senere kom soul/pop platen «24 Hrs» (1997) og her skrev hun alle sangene selv for første gang. Også denne utgivelsen ble godt mottatt. 
I 1998 kom «Catwalk», som var en annerledes plate enn mye av det Svensen tidligere hadde gitt ut. Denne produksjonen ble til i samarbeid med Kirkelig Kulturverksted. Erik Hillestad gjendiktet en rekke tyske sanger fra 30-årene til dette plateprosjektet. 
Etter flere år med mye turnévirksomhet gikk Svensen i studio og ga ut albumet «To små planeter – Svensen synger Eidsvåg». Her sang hun sine egne tolkninger på flere av  Bjørn Eidsvågs sanger. Han kommer fra den samme bygda som Grethe Svensen, og han sang duett med henne på denne utgivelsen som kom i 2001. I to år, i 2003 og 2004 var Svensen på utendørsscenen Moster Amfi på Bømlo. Her spilte hun Fantine i musikalen Les Miserables.
Stemmen hennes blir ofte beskrevet som særegen, «svart», dyp og med en helt unik klang. Hun synger fra rolige ballader til mer røffe soulpregede låter.
Hennes siste album var Maybe What You Need, som kom ut i 2009. Om dette albumet uttalte Svensen at det var «Litt levd liv», da hun gjestet God Morgen Norge på TV 2.Som solo-artist har hun til nå totalt syv utgivelser bak seg og hun har solgt godt over 130 000 plater i Norge.
I januar 2011 deltok Svensen i Melodi Grand Prix for første gang med låten «Like Dreamers Do».
Tekst og melodi er skrevet av Svensen sammen med Simon Walker og Tommy Berre.


== Diskografi ==
AlbumThe Right to Sing (1992)
The Love of a Woman (1993)
Your Beauty (1995)
24 Hrs (1997)
Catwalk (1998)
To små planeter – Svensen synger Eidsvåg (2001)
Maybe What You Need (2009)SinglerGoldmine (fra filmen Giftige løgner) (1992)
Keep Your Flowers (1992)
The Right to Sing/Free (1992)
Man Gave Names to All the Animals/Do You Read Me (1993)
The Love of a Woman/Globe Cafe (1993)
Souvenir (1993)
You Drive Me Crazy (1995)
Angelina (1995)
The Weakness in Me (1995)
Good Moments (1997)
No Matter (1997)
Just Maybe (1998)
La, la, la (1998)
Skuta er lekk (2001)
Promise (2009)
Blow the Whistle (2009)
I Can See It All So Clearly Now (2010)
Like Dreamers Do (2011)
Dress Like You (2012)
What Do You Want Me to Do (2013)
Food (2013)
Broen heter kjærlighet (2022)


=== Oslo Gospel Choir ===
AlbumOslo Gospel Choir Live (1990)
Get Together (1991)
In This House (1992)
The Best of Oslo Gospel Choir (1994)
Get Up! (1994)
Tusen julelys (1994)
The Christmas Way (1994)
Celebrate! 1988–1998 (1998)
The Gold Collection (1999)
My Favorite Songs (2000)
Oslo Gospel Choir Gull (2004)
Together (2005)
20 Years 20 Songs (2008)
25 Years Live (2013)
Messe for tro, håp & kjærlighet (2014)SinglerDet er ennå tid (1989), med Bjørn Eidsvåg & Morten Harket
En stjerne skinner i natt (1992)
Se ilden lyse/Fire In Your Heart (1994), med Sissel Kyrkjebø & Annbjørg Lien
Heaven (1994)
Real Love (1994)


=== Akutt ===
Universelt sjakkparti/Broen heter kjærlighet (1984)


=== Deltar på ===
Ungdomskoret Nytt Liv: Ungdomskoret Nytt Liv (1983)
Petrotech: Måk i vei (1987)
Sissel Kyrkjebø: Soria Moria (1989)
Hans Inge Fagervik: Painted Pictures (1989)
Bjørn Eidsvåg: Tatt av vinden (1990)
Lava: The Rhythm of Love (1990)
Maj Britt Andersen: Tamme erter & villbringebær (1990)
Blekkulf: Vann-vittig miljødetektiv (1990)
A Full Moon In March: Love's Loveliness (1990)
Royal Music: We Love Gospel Music II (1990)
Bjørn Eidsvåg: Alt du vil ha (1990)
Johan Stengård: Haze (1990)
Electra/Amnesty International/Solid Productions: Rock, Love and Understanding (1991)
Posten: Sommerkassetten 1991 (1991)
Posten: Postens sommerkassett: Radio Bæggen og Gassman (1991)
VG: På gang 41 (1991)
CNR Non Stop/Se og Hør: Seier'n er vår (1992)
Helge Iberg & Tor Åge Bringsværd: Alice lengter tilbake (1992)
Giftige løgner: Giftige løgner (1992)
Steinar Albrigtsen: Bound to Wander (1992)
Eriksen: Two Blue (1992)
Sissel Kyrkjebø: Gift of Love (1992)
EVA Records: Absolute Music 9 (1993)
Master Music: Gospel bonus nr. 1 (1993)
Silje Nergaard: Cow On the Highway (1993)
Sigmund Groven: Siesta (1993)
EMI/BMG Ariola: Promotopp 1 (1993)
Elisabeth Andreassen: Julestemninger (1993)
Danko/Fjeld/Andersen: Ridin' on the Blinds (1994)
Sissel Kyrkjebø: Innerst i sjelen (1994)
BMG Ariola: BMG Ariola Special Price Vol. 1 (1994)
Hanne Boel: Misty Paradise (1994)
Vagabond: Vagabond (1994)
Andrew Matheson: Night of the Bastard Moon (1994)
BMG Ariola: BMG Ariola Special Price Vol. II (1994)
EVA Records: Absolute Music 14 (1995)
BMG Ariola: BMG Ariola A/S Norsk: Høst 1995 Promotion (1995)
Sissel Kyrkjebø: Mitt hjerte alltid vanker (1995)
BMG Norway: STOP! – Musikk til spesialpris fra BMG & MCA (1995)
Sissel Kyrkjebø: Glade jul (1995)
Sigmund Groven: I godt lag – med venner (1996)
Morten Arnesen: Ustø dans (1996)
Lava: The Very Best of Lava (1996)
Blekkulf: Blekkulf og den mystiske flaskeposten (1996)
EMI: Døtre av embla – Nordiske kvinnelige artister (1996)
Petter Sandberg: Petter Sandberg AS 1986–1996 Jubileums CD (1996)
BMG Ariola: BMG Ariola A/S Norsk: Høst 1997 Promotion (1997)
Steinar Albrigtsen: Now and Then (1998)
EVA Records: Absolute Norsk (1998)
Master Music: Scandinavian Music (1999)
Sissel Kyrkjebø: Fire In Your Heart (1999)
Frituna: Tande-P: Mine favoritter (2000)
Bjørn Eidsvåg: Hittil og littil (2000)
The Walt Disney Company: Donalds norske Disney-favoritter (2000)
Sissel Kyrkjebø: The Best of Sissel (2000)
West Audio: Rogasnadder (2003)
Master Music: Great Gospel Choirs (2005)
Sissel Kyrkjebø: De beste, 1986–2006 (2006)
Se og Hør/Grappa: Julens beste Volum 1 & 2 (2007)
Master Music: We Love Gospel Music Collection (2008)
The Walt Disney Company: Disney – Største norske hits (2008)
Eriksen: De aller beste (2009)
Bjørn Eidsvåg: De beste (2009)
Reflex: Rett Hjem - Country & Gospel 2010 (2010)
Melodi Grand Prix: Melodi Grand Prix 2011 (2011)
Tom Roger Aadland: Fløyel og stål (2012)
MUDI: God Loves Norwegian Country (2013)
Kirkelig Kulturverksted: Kirkelig Kulturverksted – 40 Years' Credibility (2014)
Tom Roger Aadland: Like til mi dør (2015)
Tom Roger Aadland: Rapport frå eit grensehotell (2015)
Reidar Larsen: Blåtoner fra bakrommet (2015)
Bendik Hofseth: Children & Cosmopolitans (2015)
Blest: Blest (2017)
Olè Ask: "Sittin' in the sun", "Salty tears". Fra "It's been a while" (2020).


=== Teater ===
Les Miserables (Fantine) (Moster Amfi Utendørsscene, Bømlo) (2003,2004)
Vamp-musikalen Hallo – Adjø (Emily) (Haugesund Teater, Sandnes Kulturhus) (2006,2007)


=== TV (utvalg) ===
Sissel Selv (1989) (sammen med Oslo Gospel Choir)
Retro (200?) (sammen med Jan Werner Danielsen)
God Morgen Norge (2009)
Melodi Grand Prix 2011 – Delfinale 3 i Skien (2011)


== Referanser ==


== Eksterne lenker ==
(en) Grethe Svensen – kategori av bilder, video eller lyd på Commons 
(en) Grethe Svensen på Internet Movie Database 
(en) Grethe Svensen på Discogs 
(en) Grethe Svensen på MusicBrainz 
(en) Grethe Svensen på Spotify